2020. gada 25. martā Rīkojums Nr. 123

Rīgā (prot. Nr. 17 2. §)

**Par nekustamā īpašuma "Vētraine" Jaunalūksnes pagastā, Alūksnes novadā, pirkšanu valsts aizsardzības uzdevumu īstenošanai**

1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt nekustamo īpašumu "Vētraine" (nekustamā īpašuma kadastra Nr. 3656 006 0076) – zemes vienību (zemes vienības kadastra apzīmējums 3656 006 0076) 4,80 ha platībā – Jaunalūksnes pagastā, Alūksnes novadā.

2. Aizsardzības ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Aizsardzības ministrijas personā;

2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2020. gadam paredzētajiem līdzekļiem.

Ministru prezidents A. K. Kariņš

Ministru prezidenta biedrs,

aizsardzības ministrs A. Pabriks